BMW 3. seeria

BMW 3. seeria on BMW väikeste luksusautode algtase (D-segment). Kolmandat seeriat hakati tootma aastast 1975 ning toodetakse siiani. Varem oli 3. seeria väikseim auto, mida BMW tootis, kuid selle tiitli sai 2004. aastal endale 1. seeria. Statistika järgi oli 40% 2005. aastal ostetud BMW-dest 3. seeria mudelid.[viide?] Ameerika Ühendriikides läks paremini müügiks 3. seeria sedaan, mida müüdi 98 000. Kolmandat seeriat on toodetud tänaseks seitse generatsiooni, aga alates E90-st on kannavad eri keretüübid (sedaan, kupee, kabriolett) erinevaid indekseid. 2013. aastal sai 3. seeria kaheukselisest kupee ja kabrioleti ning neljaukselise Gran Coupé versioonidest BMW 4. seeria. Alates teisest E30 põlvkonnast on valmistatud kolmanda seeria baasil sportlikku mudelit BMW M3 ning peale 2013. aasta kupeemudelite tähistuse muutmist 4. seeriaks lisandus valikusse ka BMW M4. 3. seeria põhikonkurendid koduturul on Mercedes-Benzi C-klass ja Audi A4, välismaistest autodest ka Alfa Romeo Giulia, Infiniti Q50, Jaguar XE, Lexus IS ja Volvo S60.  Pikemalt artiklis BMW 3. seeria (E21) Tootmisaastad 1975–1983. Alguses pakuti ainult kaheukselist kupeed ja hiljem (1978) lisandud kerevalikusse kabriolett, mille tootjaks oli Baur ning mida toodeti kuni 1981. Mootorivalikus olid 4- ja 6-silindrilised bensiinimootorid. BMW 315 BMW 320 BMW 320 BMW 323i Baur BMW 323i Baur  Pikemalt artiklis BMW 3. seeria (E30) Tootmisaastad 1984–1994. Keretüübid kaheukseline kupee ja kabriolett (1985), neljaukseline sedaan, viieukseline universaal (1987). Lisaks jätkas Baur kabriolettide tootmist. E30 oli ka esimene 3. seeria BMW, millest valmis sportlik erimudel BMW M3 ning E30 baasil ehitati ka valmis rodster BMW Z1. E30 kupee E30 sedaan E30 kupee mudeliuuendus E30 Touring E30 kabriolett E30 Baur  Pikemalt artiklis BMW 3. seeria (E36) Tootmisaastad 1991–1998. Keretüüpide valikus oli kaheukseline kupee/kabriolett, kolmeukseline luukpära (Compact), neljaukseline sedaan ja viieukseline universaal (Touring). M3 esitleti 1992. aastal ning need varustati BMW S50 ja BMW S52 R6 mootoritega. M3 pakuti kupee, sedaani ning kabrioletina. E36 sedaan E36 kupee E36 kabriolett E36 Compact E36 Touring  Pikemalt artiklis BMW 3. seeria (E46) Tootmisaastad 1999–2005. Keretüübid 2-ukseline kupee/kabriolett, 3-ukseline luukpära (Compact), 4-ukseline sedaan, 5-ukseline universaal. E46 kupee E46 sedaan E46 sedaan E46 Touring E46 Touring E46 Cabrio E46 M3 2000. aasta oktoobris tutvustatud M3 varustati 6-silindrilise S54 mootoriga ning keretüüpidest pakuti kupeed ja kabrioletti.  Pikemalt artiklis BMW 3. seeria (E90) Alates viiendast põlvkonnast kasutab BMW 3. seeria puhul eri keretüüpide puhul erinevaid tähistusi: BMW E90 – neljaukseline sedaan (2005–2012) BMW E91 – viieukseline universaal (2005–2012) BMW E92 – kaheukseline kupee (2006–2012) BMW E93 – kaheukseline kabriolett (2007–2012) E90 mudeliuuendus E90 mudeliuuendus BMW E91  Pikemalt artiklis BMW 3. seeria (F30) Sedaankerega F30 esitleti 2012. aasta märtsis Genfi autonäitusel. Tootmisaastad 2011–2019, keretüübid sedaan (F30), universaal (F31) ja viieukseline fastback-luukpära (F34), mis kandis nime 3. seeria Gran Turismo. Kõik kaheukselised kupee- ja kabrioletimudelid ning neljaukseline kupee Gran Coupé on nüüd eraldi ning kuuluvad alates 2013. aastast eraldiseisvate mudelitena BMW 4. seeria alla. BMW 320d F30 BMW 335i F30 BMW 318d F31 BMW 320i Gran Turismo BMW 320i Gran Turismo  Pikemalt artiklis BMW 3. seeria (G20) Kolmanda seeria seitsmes põlvkond avalikustati 2018. aasta oktoobris Pariisi autonäitusel, sedaani tähiseks G20 ja hiljem esitletud universaalil G21. 2019. aasta teises pooles lisandus mootorivalikusse ka 330e nimetust kandev pistikhübriid. G20 G20 G21 G21 M3 esitleti 2020. aasta septembris ja selle keretähiseks on G80. Esmakordselt on M3 saadaval ka nelikveolisena (xDrive), varasemad mudelid on olnud kõik tainult tagarattaveoga. Saadaval on ka käsikäigukast, mida aga pakutakse ainult tagarattaveoga mudelitele. M3 jõuallikaks on 3,0-liitrine BMW S58 R6 mootor, mis debüteeris G01 seeria X3 M mudelitel. "BMW at the 82nd Geneva Motor Show 2012". 17. veebruar 2012. Nico DeMattia (2. oktoober 2018). "2019 BMW 3 Series G20 — Retaking the Throne". bmwblog.com. Vaadatud 17.03.2022. Nico DeMattia (11. juuni 2019). "G21 BMW 3 Series Touring — The Swiss Army Knife". bmwblog.com. Vaadatud 17.03.2022. "The new BMW 330e Sedan celebrates its market launch". 18. august 2019. Nico DeMattia (20. september 2020). "World Premiere: 2021 BMW M3 (G80) — The Beauty Lies Beneath". bmwblog.com. Vaadatud 17.03.2022. "BMW'S NEW S58 ENGINE". BMW of Bridgewater. 28. veebruar 2019.